Document ID: 32000R1440

Komission asetus (EY) N:o 1440/2000,
annettu 30 päivänä kesäkuuta 2000,
Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun neuvoston asetuksen (EY) N:o 1294/1999 liitteen VI muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Jugoslavian liittotasavaltaan liittyvien varojen jäädyttämisestä ja sijoitusten kieltämisestä sekä asetusten (EY) N:o 1295/98 ja (EY) N:o 1607/98 kumoamisesta 15 päivänä kesäkuuta 1999 annetun neuvoston asetuksen (EY) N:o 1294/1999(1), sellaisena kuin se on muutettuna asetuksilla (EY) N:o 723/2000(2) ja (EY) N:o 1059/2000(3), ja erityisesti sen 8 artiklan 1 kohdan a alakohdan,
sekä katsoo seuraavaa:
(1) Komissio on valtuutettu asetuksella (EY) N:o 1294/1999, sellaisena kuin se on muutettuna asetuksella (EY) N:o 723/2000, muuttamaan asetuksen (EY) N:o 1294/1999 liitettä VI.
(2) Komissio on saanut jäsenvaltioiden toimivaltaisten viranomaisten välityksellä pyyntöjä useilta Jugoslavian liittotasavallassa toimivilta yhtiöiltä, yrityksiltä, laitoksilta ja yhteisöiltä, jotta ne sisällytettäisiin asetuksen (EY) N:o 1294/1999 liitteeseen VI.
(3) Komissio on todennut, että lähes kaikissa tapauksissa tarvitaan lisätietoja sen määrittämiseksi, voidaanko niihin yhtiöihin, yrityksiin, laitoksiin ja yhteisöihin, jotka ovat pyytäneet tulla sisällytetyiksi liitteeseen VI, soveltaa asetuksen (EY) N:o 1294/1999 1 artiklassa säädettyä Jugoslavian liittotasavallan tai Serbian tasavallan määritelmää ja täyttyykö jokin kyseisen asetuksen 8 artiklassa luetelluista perusteista.
(4) Useissa tapauksissa toimitetut tiedot oikeuttavat tiettyjen yhtiöiden, yritysten, laitosten ja yhteisöjen sisällyttämiseen liitteeseen VI seitsemäksi kuukaudeksi, minä aikana niiden pitäisi pystyä täydentämään ja/tai saattamaan ajan tasalle olennaiset tiedot.
(5) Asetuksen (EY) N:o 1294/1999 9 artiklassa mainittu hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan neuvoston asetuksen (EY) N:o 1294/1999 liite VI tämän asetuksen liitteellä.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 31 päivään tammikuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2000.

Labels: 18
2
5